سیالوگرٛافی

سیالوگرٛافی (یَتھ ریڈیوسیالگرٛافی تہِ ونان چھِ) چھِ سلایوری غدودن ہنز ریڈیوگرافک ٹؠسٹ۔ اَتھ مَنٛز چھُ عام طور سلایوری غۆدوٗد کہِ نالہِ مَنٛز کَنٹراسٹ ایجَنٹُک اِنجَکشَن کَرنہٕ یِوان تہٕ اَمہِ پَتہٕ چھُ اؠکسرے کَرنہٕ یِوان۔

نٔتیٖجہٕ طور یۄس تَصویٖر بَنان چھِ تَتھ چھِ سیالگرٛام ونان۔

سیالوگرٛافیچِھ زیٛادٕ تر سیالو اینڈوسکوپی تہٕ کراس سیکشن تَصویٖر سٲزی، یِتھکن سی ٹی، ایم آر آیی تہِ الٹراسونوگرافی سٟتؠ تَبدیٖل کَرنہٕ آمٔژ۔

 اِستِمال 

یہٕ طٔریٖقہٕ کار چھُ تیٚلہِ کَرنہٕ یِوان ییٚلہِ بُتھہِس پؠٹھ وَرُم تہٕ دَگ آسان مگر الٹراسونوگرٛافی آسہِ نہٕ کیٚنٛہہ مَسلہٕ ظٲہِر کَران۔ اگر سوگرین سنڈروم (یَتھ سیکا سنڈرم تہِ ونان چھُ، اَکھ آٹو امیون بؠمٲرؠ یۄس اۄش غۆدوٗدس تہِ سیلاوری غۆدوٗدس مُتٲثِر کران چھِ ، یمہٕ سٟتؠ اۄش تہٕ سیلاواہٕچ پیداوار چٕھ کم گژھان) بؠمار ہُنٛد شک آسہِ، تیٚلہِ چھُ یہِ طریٖقہٕ کار مُفیٖد۔ امہٕ علاوٕ، ییٚلہِ مُدٲخلٲتی طریقہٕ کارِچ مَنصوبہٕ بندی چھِ کرنہٕ یِوان یَتھ مَنٛز زَن سیلاوری نالؠو مَنٛز کَنہِ کَڈنہِ، یہٕ طریقہ کار چھُ اِستِمال کَرنہٕ یِوان۔ تاہم، حاملہ زَنانَن، ایودینٹڈ کنٹراسٹس سٟتؠ الرجی، تہٕ بُتھہُج انفیکشن یا وَرُم حالتَن مَنٛز چھُ نہٕ یہِ طریٖقہٕ کار اِستِمال کَرنہٕ یِوان۔
زٲژ:پروجَکشَن ریڈیوگرٛافی